title: Komission täytäntöönpanoasetus (EU) 2018/1580, annettu 19 päivänä lokakuuta 2018, läheisesti keskenään korreloivia valuuttoja koskevista Euroopan parlamentin ja neuvoston asetuksen (EU) N:o 575/2013 mukaisista teknisistä täytäntöönpanostandardeista annetun täytäntöönpanoasetuksen (EU) 2015/2197 muuttamisesta (ETA:n kannalta merkityksellinen teksti.)

text:
                  22.10.2018

                  FI

                  Euroopan unionin virallinen lehti

                  L 263/53

         KOMISSION TÄYTÄNTÖÖNPANOASETUS (EU) 2018/1580,
         annettu 19 päivänä lokakuuta 2018,
         läheisesti keskenään korreloivia valuuttoja koskevista Euroopan parlamentin ja neuvoston asetuksen (EU) N:o 575/2013 mukaisista teknisistä täytäntöönpanostandardeista annetun täytäntöönpanoasetuksen (EU) 2015/2197 muuttamisesta
         (ETA:n kannalta merkityksellinen teksti)
         EUROOPAN KOMISSIO, joka
         ottaa huomioon Euroopan unionin toiminnasta tehdyn sopimuksen,
         ottaa huomioon luottolaitosten ja sijoituspalveluyritysten vakavaraisuusvaatimuksista ja asetuksen (EU) N:o 648/2012 muuttamisesta 26 päivänä kesäkuuta 2013 annetun Euroopan parlamentin ja neuvoston asetuksen (EU) N:o 575/2013 (1) ja erityisesti sen 354 artiklan 3 kohdan,
         sekä katsoo seuraavaa:

                     (1)

                     Jotta voidaan varmistaa, että komission täytäntöönpanoasetuksen (EU) 2015/2197 (2) liitteessä tarkoitetut valuuttaparit kuvastavat edelleen kyseisten valuuttojen välistä todellista korrelaatiota, läheisesti keskenään korreloivien valuuttojen luettelo on tarpeen saattaa ajan tasalle.

                     (2)

                     Luettelossa käytetään asetuksen (EU) N:o 575/2013 mukaiseen valuuttaparien arviointiin tarvittavien kolmen ja viiden vuoden tietosarjojen laskemisen päättymispäivänä 31 päivää maaliskuuta 2017.

                     (3)

                     Tämä asetus perustuu teknisten täytäntöönpanostandardien luonnoksiin, jotka Euroopan pankkiviranomainen, jäljempänä ’EPV’, on toimittanut komissiolle.

                     (4)

                     Täytäntöönpanoasetukseen (EU) 2015/2197 tarvittavat muutokset eivät muuta merkittävästi sen sisältöä, joten EPV ei ole järjestänyt Euroopan parlamentin ja neuvoston asetuksen (EU) N:o 1093/2010 (3) 15 artiklan 1 kohdan toisen alakohdan mukaista julkista kuulemista, koska tällainen kuuleminen olisi suhteeton verrattuna teknisten täytäntöönpanostandardien luonnosten laajuuteen ja vaikutukseen.

                     (5)

                     Sen vuoksi täytäntöönpanoasetusta (EU) 2015/2197 olisi muutettava,

               ON HYVÄKSYNYT TÄMÄN ASETUKSEN:

            1 artikla
            Kohde
            Korvataan täytäntöönpanoasetuksen (EU) 2015/2197 liite tämän asetuksen liitteessä olevalla tekstillä.

            2 artikla
            Voimaantulo
            Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.

            Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
            Tehty Brysselissä 19 päivänä lokakuuta 2018.

                  Komission puolesta

                  Puheenjohtaja

               Jean-Claude JUNCKER

            (1)  EUVL L 176, 27.6.2013, s. 1.

            (2)  Komission täytäntöönpanoasetus (EU) 2015/2197, annettu 27 päivänä marraskuuta 2015, läheisesti keskenään korreloivia valuuttoja koskevista Euroopan parlamentin ja neuvoston asetuksen (EU) N:o 575/2013 mukaisista teknisistä täytäntöönpanostandardeista (EUVL L 313, 28.11.2015, s. 30).

            (3)  Euroopan parlamentin ja neuvoston asetus (EU) N:o 1093/2010, annettu 24 päivänä marraskuuta 2010, Euroopan valvontaviranomaisen (Euroopan pankkiviranomainen) perustamisesta sekä päätöksen N:o 716/2009/EY muuttamisesta ja komission päätöksen 2009/78/EY kumoamisesta (EUVL L 331, 15.12.2010, s. 12).

            LIITE
            Läheisesti keskenään korreloivien valuuttojen luettelo

               Osa 1 – Luettelo euron (EUR) kanssa läheisesti korreloivista valuutoista

            Albanian lek (ALL), Bosnia ja Hertsegovinan vaihdettava markka (BAM), Bulgarian lev (BGN), Tšekin koruna (CZK), Kroatian kuna (HRK), Unkarin forintti (HUF), Marokon dirham (MAD), Romanian leu (RON), Serbian dinaari (RSD).

               Osa 2 – Luettelo Arabiemiirikuntien dirhamin (AED) kanssa läheisesti korreloivista valuutoista

            Kiinan juan renminbi (CNY), Hongkongin dollari (HKD), Libanonin punta (LBP), Macaon pataca (MOP), Filippiinien peso (PHP), Singaporen dollari (SGD), Thaimaan baht (THB), Taiwanin uusi dollari (TWD), Yhdysvaltain dollari (USD).

               Osa 3 – Luettelo Albanian lekin (ALL) kanssa läheisesti korreloivista valuutoista

            Bosnia ja Hertsegovinan vaihdettava markka (BAM), Bulgarian lev (BGN), Tšekin koruna (CZK), Tanskan kruunu (DKK), Kroatian kuna (HRK), Marokon dirham (MAD), Romanian leu (RON), Serbian dinaari (RSD), euro (EUR).

               Osa 4 – Luettelo Bosnia ja Hertsegovinan vaihdettavan markan (BAM) kanssa läheisesti korreloivista valuutoista

            Albanian lek (ALL), Bulgarian lev (BGN), Tšekin koruna (CZK), Tanskan kruunu (DKK), Kroatian kuna (HRK), Unkarin forintti (HUF), Marokon dirham (MAD), Romanian leu (RON), Serbian dinaari (RSD), euro (EUR).

               Osa 5 – Luettelo Bulgarian levin (BGN) kanssa läheisesti korreloivista valuutoista

            Albanian lek (ALL), Bosnia ja Hertsegovinan vaihdettava markka (BAM), Tšekin koruna (CZK), Tanskan kruunu (DKK), Kroatian kuna (HRK), Unkarin forintti (HUF), Marokon dirham (MAD), Romanian leu (RON), Serbian dinaari (RSD), euro (EUR).

               Osa 6 – Luettelo Kiinan juan renminbin (CNY) kanssa läheisesti korreloivista valuutoista

            Arabiemiirikuntien dirhami (AED), Hongkongin dollari (HKD), Libanonin punta (LBP), Macaon pataca (MOP), Filippiinien peso (PHP), Singaporen dollari (SGD), Thaimaan baht (THB), Taiwanin uusi dollari (TWD), Yhdysvaltain dollari (USD).

               Osa 7 – Luettelo Tšekin korunan (CZK) kanssa läheisesti korreloivista valuutoista

            Albanian lek (ALL), Bosnia ja Hertsegovinan vaihdettava markka (BAM), Bulgarian lev (BGN), Tanskan kruunu (DKK), Kroatian kuna (HRK), Marokon dirham (MAD), entisen Jugoslavian tasavallan Makedonian denaari (MKD), Romanian leu (RON), Serbian dinaari (RSD), euro (EUR).

               Osa 8 – Luettelo Tanskan kruunun (DKK) kanssa läheisesti korreloivista valuutoista

            Albanian lek (ALL), Bosnia ja Hertsegovinan vaihdettava markka (BAM), Bulgarian lev (BGN), Tšekin koruna (CZK), Kroatian kuna (HRK), Unkarin forintti (HUF), Marokon dirham (MAD), Romanian leu (RON), Serbian dinaari (RSD).

               Osa 9 – Luettelo Hongkongin dollarin (HKD) kanssa läheisesti korreloivista valuutoista

            Arabiemiirikuntien dirhami (AED), Kiinan juan renminbi (CNY), Libanonin punta (LBP), Macaon pataca (MOP), Filippiinien peso (PHP), Singaporen dollari (SGD), Thaimaan baht (THB), Taiwanin uusi dollari (TWD), Yhdysvaltain dollari (USD).

               Osa 10 – Luettelo Kroatian kunan (HRK) kanssa läheisesti korreloivista valuutoista

            Albanian lek (ALL), Bosnia ja Hertsegovinan vaihdettava markka (BAM), Bulgarian lev (BGN), Tšekin koruna (CZK), Tanskan kruunu (DKK), Unkarin forintti (HUF), Marokon dirham (MAD), Romanian leu (RON), Serbian dinaari (RSD), euro (EUR).

               Osa 11 – Luettelo Unkarin forintin (HUF) kanssa läheisesti korreloivista valuutoista

            Bosnia ja Hertsegovinan vaihdettava markka (BAM), Bulgarian lev (BGN), Tanskan kruunu (DKK), Kroatian kuna (HRK), Marokon dirham (MAD), Puolan zloty (PLN), Romanian leu (RON), Serbian dinaari (RSD), euro (EUR).

               Osa 12 – Luettelo Israelin uuden sekelin (ILS) kanssa läheisesti korreloivista valuutoista

            Marokon dirham (MAD), Thaimaan baht (THB).

               Osa 13 – Luettelo Intian rupian (INR) kanssa läheisesti korreloivista valuutoista

            Thaimaan baht (THB).

               Osa 14 – Luettelo Etelä-Korean wonin (KRW) kanssa läheisesti korreloivista valuutoista

            Singaporen dollari (SGD).

               Osa 15 – Luettelo Libanonin punnan (LBP) kanssa läheisesti korreloivista valuutoista

            Arabiemiirikuntien dirhami (AED), Kiinan juan renminbi (CNY), Hongkongin dollari (HKD), Macaon pataca (MOP), Filippiinien peso (PHP), Singaporen dollari (SGD), Thaimaan baht (THB), Taiwanin uusi dollari (TWD), Yhdysvaltain dollari (USD).

               Osa 16 – Luettelo Marokon dirhamin (MAD) kanssa läheisesti korreloivista valuutoista

            Albanian lek (ALL), Bosnia ja Hertsegovinan vaihdettava markka (BAM), Bulgarian lev (BGN), Tšekin koruna (CZK), Tanskan kruunu (DKK), Kroatian kuna (HRK), Unkarin forintti (HUF), Israelin uusi sekeli (ILS), Romanian leu (RON), Serbian dinaari (RSD), Singaporen dollari (SGD) euro (EUR).

               Osa 17 – Luettelo entisen Jugoslavian tasavallan Makedonian denaarin (MKD) kanssa läheisesti korreloivista valuutoista

            Tšekin koruna (CZK).

               Osa 18 – Luettelo Macaon patacan (MOP) kanssa läheisesti korreloivista valuutoista

            Arabiemiirikuntien dirhami (AED), Kiinan juan renminbi (CNY), Hongkongin dollari (HKD), Libanonin punta (LBP), Filippiinien peso (PHP), Singaporen dollari (SGD), Thaimaan baht (THB), Taiwanin uusi dollari (TWD), Yhdysvaltain dollari (USD).

               Osa 19 – Luettelo Filippiinien peson (PHP) kanssa läheisesti korreloivista valuutoista

            Arabiemiirikuntien dirhami (AED), Kiinan juan renminbi (CNY), Hongkongin dollari (HKD), Libanonin punta (LBP), Macaon pataca (MOP), Singaporen dollari (SGD), Thaimaan baht (THB), Taiwanin uusi dollari (TWD), Yhdysvaltain dollari (USD).

               Osa 20 – Luettelo Puolan zlotyn (PLN) kanssa läheisesti korreloivista valuutoista

            Unkarin forintti (HUF).

               Osa 21 – Luettelo Romanian leun (RON) kanssa läheisesti korreloivista valuutoista

            Albanian lek (ALL), Bosnia ja Hertsegovinan vaihdettava markka (BAM), Bulgarian lev (BGN), Tšekin koruna (CZK), Tanskan kruunu (DKK), Kroatian kuna (HRK), Unkarin forintti (HUF), Marokon dirham (MAD), Serbian dinaari (RSD), euro (EUR).

               Osa 22 – Luettelo Serbian dinaarin (RSD) kanssa läheisesti korreloivista valuutoista

            Albanian lek (ALL), Bosnia ja Hertsegovinan vaihdettava markka (BAM), Bulgarian lev (BGN), Tšekin koruna (CZK), Tanskan kruunu (DKK), Kroatian kuna (HRK), Unkarin forintti (HUF), Marokon dirham (MAD), Romanian leu (RON), euro (EUR).

               Osa 23 – Luettelo Singaporen dollarin (SGD) kanssa läheisesti korreloivista valuutoista

            Arabiemiirikuntien dirhami (AED), Kiinan juan renminbi (CNY), Hongkongin dollari (HKD), Etelä-Korean won (KRW), Libanonin punta (LBP), Marokon dirham (MAD), Macaon pataca (MOP), Filippiinien peso (PHP), Thaimaan baht (THB), Taiwanin uusi dollari (TWD), Yhdysvaltain dollari (USD).

               Osa 24 – Luettelo Thaimaan bahtin (THB) kanssa läheisesti korreloivista valuutoista

            Arabiemiirikuntien dirhami (AED), Kiinan juan renminbi (CNY), Hongkongin dollari (HKD), Israelin uusi sekeli (ILS), Intian rupia (INR), Libanonin punta (LBP), Macaon pataca (MOP), Filippiinien peso (PHP), Singaporen dollari (SGD), Taiwanin uusi dollari (TWD), Yhdysvaltain dollari (USD).

               Osa 25 – Luettelo Taiwanin uuden dollarin (TWD) kanssa läheisesti korreloivista valuutoista

            Arabiemiirikuntien dirhami (AED), Kiinan juan renminbi (CNY), Hongkongin dollari (HKD), Libanonin punta (LBP), Macaon pataca (MOP), Filippiinien peso (PHP), Singaporen dollari (SGD), Thaimaan baht (THB), Yhdysvaltain dollari (USD).

               Osa 26 – Luettelo Yhdysvaltain dollarin (USD) kanssa läheisesti korreloivista valuutoista

            Arabiemiirikuntien dirhami (AED), Kiinan juan renminbi (CNY), Hongkongin dollari (HKD), Libanonin punta (LBP), Macaon pataca (MOP), Filippiinien peso (PHP), Singaporen dollari (SGD), Thaimaan baht (THB), Taiwanin uusi dollari (TWD).


title: Komission täytäntöönpanoasetus (EU) 2018/1980, annettu 13 päivänä joulukuuta 2018, täytäntöönpanoasetuksen (EU) 2017/2325 muuttamisesta siltä osin kuin on kyse nestemäisiä lesitiinejä, hydrolysoituja lesitiinejä ja öljyttömiä lesitiinejä sisältävien valmisteiden hyväksymisestä kaikkien eläinlajien rehun lisäaineina (ETA:n kannalta merkityksellinen teksti.)

text:
                  14.12.2018

                  FI

                  Euroopan unionin virallinen lehti

                  L 317/12

         KOMISSION TÄYTÄNTÖÖNPANOASETUS (EU) 2018/1980,
         annettu 13 päivänä joulukuuta 2018,
         täytäntöönpanoasetuksen (EU) 2017/2325 muuttamisesta siltä osin kuin on kyse nestemäisiä lesitiinejä, hydrolysoituja lesitiinejä ja öljyttömiä lesitiinejä sisältävien valmisteiden hyväksymisestä kaikkien eläinlajien rehun lisäaineina
         (ETA:n kannalta merkityksellinen teksti)
         EUROOPAN KOMISSIO, joka
         ottaa huomioon Euroopan unionin toiminnasta tehdyn sopimuksen,
         ottaa huomioon eläinten ruokinnassa käytettävistä lisäaineista 22 päivänä syyskuuta 2003 annetun Euroopan parlamentin ja neuvoston asetuksen (EY) N:o 1831/2003 (1) ja erityisesti sen 13 artiklan 3 kohdan,
         sekä katsoo seuraavaa:

                     (1)

                     Asetuksessa (EY) N:o 1831/2003 säädetään eläinten ruokinnassa käytettävien lisäaineiden hyväksymisestä ja vahvistetaan perusteet ja menettelyt hyväksynnän myöntämiselle.

                     (2)

                     Komission täytäntöönpanoasetuksella (EU) 2017/2325 (2) hyväksyttiin nestemäisiä lesitiinejä, hydrolysoituja lesitiinejä ja öljyttömiä lesitiinejä sisältävien valmisteiden käyttö kaikkien eläinlajien rehun lisäaineina.

                     (3)

                     Asetuksen (EY) N:o 1831/2003 13 artiklan 3 mukaisesti hakija ehdotti valmisteiden hyväksynnän ehtojen muuttamista toimittamalla hakemuksen, joka koskee rehun lisäaineina käytettävien lesitiinien eritelmien sovittamista elintarvikelisäaineina käyttävien lesitiinien eritelmiin ja luvan laajentamista koskemaan rapsin käyttöä hydrolysoitujen lesitiinien ja öljyttömien lesitiinien lisälähteenä. Hakemuksen mukana toimitettiin tarvittavat hakemusta tukevat tiedot. Komissio toimitti hakemuksen edelleen Euroopan elintarviketurvallisuusviranomaiselle, jäljempänä ’elintarviketurvallisuusviranomainen’.

                     (4)

                     Elintarviketurvallisuusviranomainen päätteli 12 päivänä kesäkuuta 2018 antamassaan lausunnossa (3), että kaikki eri kasveista saatavat lesitiinit ja niiden rehun lisäaineina käyttävät eri muodot vastaavat elintarvikelisäaineena käyttäville lesitiineille eritelmissä asetettuja vaatimuksia ja että rapsin käyttö lesitiinien lisälähteenä ei muuta aiempia päätelmiä, joiden mukaan lesitiinit eivät vaikuta haitallisesti eläinten tai ihmisten terveyteen tai ympäristöön ja joiden mukaan ne ovat tehokkaita emulgointiaineena. Elintarviketurvallisuusviranomainen ei katso erityisten markkinoille saattamisen jälkeistä seurantaa koskevien vaatimusten olevan tarpeen. Se myös vahvisti asetuksella (EY) N:o 1831/2003 perustetun vertailulaboratorion toimittaman raportin analyysimenetelmästä, jolla rehun lisäaine määritetään rehusta.

                     (5)

                     Ehdotettujen lupaan tehtävien muutosten arviointi osoittaa, että asetuksen (EY) N:o 1831/2003 5 artiklassa säädetyt hyväksynnän edellytykset täyttyvät.

                     (6)

                     Sen vuoksi täytäntöönpanoasetusta (EU) 2017/2325 olisi muutettava.

                     (7)

                     Tässä asetuksessa säädetyt toimenpiteet ovat pysyvän kasvi-, eläin-, elintarvike- ja rehukomitean lausunnon mukaiset,

               ON HYVÄKSYNYT TÄMÄN ASETUKSEN:

            1 artikla
            Korvataan asetuksen (EU) 2017/2325 liite I tämän asetuksen liitteellä.

            2 artikla
            Siirtymätoimenpiteet

               1.   Sallitaan lisäaineiden 1c322i, 1c322ii ja 1c322iii, ja niitä sisältävien esiseosten, jotka on valmistettu ja varustettu merkinnöillä ennen 2 päivää heinäkuuta 2019 ennen 2 päivää tammikuuta 2019 voimassa olleiden sääntöjen mukaisesti, saattaminen markkinoille ja käyttö, kunnes varastot loppuvat.

               2.   Sallitaan liitteessä I täsmennettyjä lisäaineita sisältävien rehuseosten ja rehuaineiden, jotka on valmistettu ja varustettu merkinnöillä ennen 2 päivää tammikuuta 2020 ennen 2 päivää tammikuuta 2019 voimassa olleiden sääntöjen mukaisesti, saattaminen markkinoille ja käyttö, kunnes varastot loppuvat, jos ne on tarkoitettu elintarviketuotantoeläimille.

               3.   Sallitaan liitteessä I täsmennettyjä lisäaineita sisältävien rehuseosten ja rehuaineiden, jotka on valmistettu ja varustettu merkinnöillä ennen 2 päivää tammikuuta 2021 ennen 2 päivää tammikuuta 2019 voimassa olleiden sääntöjen mukaisesti, saattaminen markkinoille ja käyttö, kunnes varastot loppuvat, jos ne on tarkoitettu muille kuin elintarviketuotantoeläimille.

            3 artikla
            Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.

            Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
            Tehty Brysselissä 13 päivänä joulukuuta 2018.

                  Komission puolesta

                  Puheenjohtaja

               Jean-Claude JUNCKER

            (1)  EUVL L 268, 18.10.2003, s. 29.

            (2)  Komission täytäntöönpanoasetus (EU) 2017/2325, annettu 14 päivänä joulukuuta 2017, nestemäisiä lesitiinejä, hydrolysoituja lesitiinejä ja öljyttömiä lesitiinejä sisältävien valmisteiden hyväksymisestä kaikkien eläinlajien rehun lisäaineina ja täytäntöönpanoasetuksen (EU) 2017/1007 muuttamisesta (EUVL L 333, 15.12.2017, s. 17).

            (3)  EFSA Journal 2018; 16(6):5334.

            LIITE

                     ”LIITE I

                                 Lisäaineen tunnistenumero

                                 Hyväksynnän haltijan nimi

                                 Lisäaine

                                 Koostumus, kemiallinen kaava, kuvaus, analyysimenetelmä

                                 Eläinlaji tai -ryhmä

                                 Enimmäisikä

                                 Vähimmäispitoisuus

                                 Enimmäispitoisuus

                                 Muut määräykset

                                 Hyväksynnän voimassaolo päättyy

                                 mg lesitiinejä/kg täysrehua, jonka kosteuspitoisuus on 12 %

                                    Luokka: teknologiset lisäaineet. Funktionaalinen ryhmä: emulgointiaineet

                                 1c322i

                                 —

                                 Lesitiinit

                                    Lisäaineen koostumus

                                 Valmisteet:

                                             —

                                             lesitiinit ja hydrolysoidut lesitiinit nestemäisessä muodossa (plastisesta fluidimuotoon);

                                             —

                                             öljyttömät lesitiinit ja öljyttömät hydrolysoidut lesitiinit kiinteässä muodossa.

                                    Tehoaineen kuvaus

                                 Soijapavusta, auringonkukasta tai rapsista saadut lesitiinit, hydrolysoidut lesitiinit, öljyttömät lesitiinit ja öljyttömät hydrolysoidut lesitiinit:
                                 CAS-numero: 8002-43-5;

                                    Määritys:

                                             —

                                             Lesitiinit, öljyttömät lesitiinit: vähintään 60,0 % asetoniin liukenemattomia aineita;

                                             —

                                             hydrolysoidut lesitiinit ja öljyttömät hydrolysoidut lesitiinit: vähintään 56,0 % asetoniin liukenemattomia aineita.

                                       Kuivaushäviö: enintään 2 % (105 °C, 1 h)
                                 Tolueeniin liukenematon aines: enintään 0,3 %

                                    Happoarvo:

                                             —

                                             Lesitiinit, öljyttömät lesitiinit: enintään 35 mg kaliumhydroksidia grammaa kohden;

                                             —

                                             hydrolysoidut lesitiinit ja öljyttömät hydrolysoidut lesitiinit: enintään 45 mg kaliumhydroksidia grammaa kohden

                                       Peroksidiluku: enintään 10

                                    Analyysimenetelmä
                                     (1)

                                 Rehun lisäaineen ominaispiirteet:
                                 Komission asetus (EU) N:o 231/2012 (2) ja vastaavat FAO:n JECFA:n ”Lesitiiniä”, koskevassa (3)
                                     (4).monografiassa olevat testit

                                 Kaikki eläinlajit

                                 —

                                 —

                                 —

                                 Rehun lisäaineen ja esiseosten merkinnöissä on mainittava käytetty muoto tai käytetyt muodot.

                                 6. heinäkuuta 2027

               ”

               (1)  Analyysimenetelmiä koskevia yksityiskohtaisia tietoja on saatavissa seuraavasta vertailulaboratorion osoitteesta: https://ec.europa.eu/jrc/en/eurl/feed-additives/evaluation-reports

               (2)  Komission asetus (EU) N:o 231/2012, annettu 9 päivänä maaliskuuta 2012, Euroopan parlamentin ja neuvoston asetuksen (EY) N:o 1333/2008 liitteissä II ja III lueteltujen elintarvikelisäaineiden eritelmien vahvistamisesta (EUVL L 83, 22.3.2012, s. 1).

               (3)  FAO JECFA Combined Compendium of Food Additive Specifications, ’Lecithin’, Monograph No. 4 (2007), http://www.fao.org/fileadmin/user_upload/jecfa_additives/docs/monograph4/additive-250-m4.pdf

               (4)  FAO JECFA Combined Compendium for Food Additive Specifications – Analytical methods, test procedures and laboratory solutions used by and referenced in the food additive specifications, Vol. 4, http://www.fao.org/docrep/009/a0691e/a0691e00.htm


title: Komission täytäntöönpanoasetus (EU) 2018/1978, annettu 10 päivänä joulukuuta 2018, erään suojattujen alkuperänimitysten ja suojattujen maantieteellisten merkintöjen rekisteriin kirjatun nimityksen eritelmän suuren muutoksen hyväksymisestä (”Cidre de Bretagne” / ”Cidre breton” (SMM))

text:
                  14.12.2018

                  FI

                  Euroopan unionin virallinen lehti

                  L 317/9

         KOMISSION TÄYTÄNTÖÖNPANOASETUS (EU) 2018/1978,
         annettu 10 päivänä joulukuuta 2018,
         erään suojattujen alkuperänimitysten ja suojattujen maantieteellisten merkintöjen rekisteriin kirjatun nimityksen eritelmän suuren muutoksen hyväksymisestä (”Cidre de Bretagne” / ”Cidre breton” (SMM))
         EUROOPAN KOMISSIO, joka
         ottaa huomioon Euroopan unionin toiminnasta tehdyn sopimuksen,
         ottaa huomioon maataloustuotteiden ja elintarvikkeiden laatujärjestelmistä 21 päivänä marraskuuta 2012 annetun Euroopan parlamentin ja neuvoston asetuksen (EU) N:o 1151/2012 (1) ja erityisesti sen 52 artiklan 2 kohdan,
         sekä katsoo seuraavaa:

                     (1)

                     Komissio on asetuksen (EU) N:o 1151/2012 53 artiklan 1 kohdan ensimmäisen alakohdan mukaisesti tutkinut Ranskan esittämän pyynnön, joka koski komission asetuksen (EY) N:o 2446/2000 (2) nojalla rekisteröidyn suojatun maantieteellisen merkinnän ”Cidre de Bretagne” / ”Cidre breton” eritelmän muutoksen hyväksymistä.

                     (2)

                     Koska kyseessä ei ole asetuksen (EU) N:o 1151/2012 53 artiklan 2 kohdan mukainen vähäinen muutos, komissio julkaisi muutospyynnön kyseisen asetuksen 50 artiklan 2 kohdan a alakohdan mukaisesti Euroopan unionin virallisessa lehdessä (3).

                     (3)

                     Komissiolle ei ole toimitettu asetuksen (EU) N:o 1151/2012 51 artiklan mukaisia vastaväitteitä, minkä vuoksi eritelmän muutos olisi hyväksyttävä,

               ON HYVÄKSYNYT TÄMÄN ASETUKSEN:

            1 artikla
            Hyväksytään nimitystä ”Cidre de Bretagne” / ”Cidre breton” (SMM) koskevan eritelmän muutos, joka on julkaistu Euroopan unionin virallisessa lehdessä.

            2 artikla
            Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.

            Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
            Tehty Brysselissä 10 päivänä joulukuuta 2018.

                  Komission puolesta,

                  puheenjohtajan nimissä

               Phil HOGAN

                  Komission jäsen

            (1)  EUVL L 343, 14.12.2012, s. 1.

            (2)  Komission asetus (EY) N:o 2446/2000, annettu 6 päivänä marraskuuta 2000, tiettyjen nimitysten kirjaamisesta maataloustuotteiden ja elintarvikkeiden maantieteellisten merkintöjen ja alkuperänimitysten suojasta annetussa neuvoston asetuksessa (ETY) N:o 2081/92 säädettyyn ”Suojattujen alkuperänimitysten ja suojattujen maantieteellisten merkintöjen rekisteriin” annetun asetuksen (EY) N:o 2400/96 liitteen täydentämisestä (EYVL L 281, 7.11.2000, s. 2).

            (3)  EUVL C 222, 26.6.2018, s. 20.


title: Komission täytäntöönpanoasetus (EU) 2018/1979, annettu 13 päivänä joulukuuta 2018, terminointimaksujen enimmäismäärien painotetun keskiarvon vahvistamisesta unionissa ja täytäntöönpanoasetuksen (EU) 2017/2311 kumoamisesta (ETA:n kannalta merkityksellinen teksti.)

text:
                  14.12.2018

                  FI

                  Euroopan unionin virallinen lehti

                  L 317/10

         KOMISSION TÄYTÄNTÖÖNPANOASETUS (EU) 2018/1979,
         annettu 13 päivänä joulukuuta 2018,
         terminointimaksujen enimmäismäärien painotetun keskiarvon vahvistamisesta unionissa ja täytäntöönpanoasetuksen (EU) 2017/2311 kumoamisesta
         (ETA:n kannalta merkityksellinen teksti)
         EUROOPAN KOMISSIO, joka
         ottaa huomioon Euroopan unionin toiminnasta tehdyn sopimuksen,
         ottaa huomioon verkkovierailuista yleisissä matkaviestinverkoissa unionin alueella 13 päivänä kesäkuuta 2012 annetun Euroopan parlamentin ja neuvoston asetuksen (EU) N:o 531/2012 (1) ja erityisesti sen 6 e artiklan 2 kohdan,
         sekä katsoo seuraavaa:

                     (1)

                     Asetuksen (EU) N:o 531/2012 mukaan kotimaan operaattorit eivät saa periä 15 päivästä kesäkuuta 2017 lähtien verkkovierailuasiakkailta missään jäsenvaltiossa mitään lisämaksuja kotimaan vähittäishintojen lisäksi, kun kyseessä ovat säännellyt vastaanotetut verkkovierailupuhelut, jos puhelut ovat kohtuullisen käytön politiikan mukaisissa rajoissa.

                     (2)

                     Asetuksessa (EU) N:o 531/2012 rajataan säänneltyjen verkkovierailupuhelujen vastaanottamisesta perittävä lisämaksu terminointimaksujen enimmäismäärien painotettuun keskiarvoon unionissa.

                     (3)

                     Komission täytäntöönpanoasetuksessa (EU) 2017/2311 (2) vahvistetaan vuonna 2018 sovellettava terminointimaksujen enimmäismäärien painotettu keskiarvo unionissa käyttäen perustana 1 päivältä heinäkuuta 2017 peräisin olevia tietojen arvoja.

                     (4)

                     Euroopan sähköisen viestinnän sääntelyviranomaisten yhteistyöelin on toimittanut komissiolle jäsenvaltioiden kansallisilta sääntelyviranomaisilta koottuja päivitettyjä tietoja terminointimaksujen enimmäismääristä, jotka on asetettu Euroopan parlamentin ja neuvoston direktiivin 2002/21/EY (3) 7 ja 16 artiklan ja Euroopan parlamentin ja neuvoston direktiivin 2002/19/EY (4) 13 artiklan mukaisesti yksittäiseen matkaviestinverkkoon laskevan puheliikenteen kansallisilla tukkumarkkinoilla, ja tilaajien kokonaismääristä jäsenvaltioissa.

                     (5)

                     Komissio on asetuksen (EU) N:o 531/2012 mukaisesti laskenut terminointimaksujen enimmäismäärien painotetun keskiarvon unionissa kertomalla yksittäisessä jäsenvaltiossa sallitun terminointimaksujen enimmäismäärän kyseisen jäsenvaltion tilaajien enimmäismäärällä, laskemalla kyseisen tulon yhteen kaikkien jäsenvaltioiden osalta ja sitten jakamalla saadun kokonaissumman kaikkien jäsenvaltioiden tilaajien kokonaismäärällä käyttäen perustana 1 päivältä heinäkuuta 2018 peräisin olevia tietojen arvoja. Euroalueeseen kuulumattomiin jäsenvaltioihin sovellettu valuuttakurssi on Euroopan keskuspankin tietokannasta saatu keskiarvo vuoden 2018 toiselta neljännekseltä.

                     (6)

                     Tämän vuoksi on tarpeen päivittää täytäntöönpanoasetuksessa (EU) 2017/2311 vahvistettu terminointimaksujen enimmäismäärien painotettu keskiarvo unionissa.

                     (7)

                     Sen vuoksi täytäntöönpanoasetus (EU) 2017/2311 olisi kumottava.

                     (8)

                     Komission olisi asetuksen (EU) N:o 531/2012 mukaisesti tarkasteltava terminointimaksujen enimmäismäärien painotettua keskiarvoa unionissa uudelleen vuosittain.

                     (9)

                     Tässä asetuksessa säädetyt toimenpiteet ovat viestintäkomitean lausunnon mukaiset,

               ON HYVÄKSYNYT TÄMÄN ASETUKSEN:

            1 artikla
            Terminointimaksujen enimmäismäärien painotettu keskiarvo unionissa on 0,0085 euroa minuutilta.

            2 artikla
            Kumotaan täytäntöönpanoasetus (EU) 2017/2311.

            3 artikla
            Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.

            Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
            Tehty Brysselissä 13 päivänä joulukuuta 2018.

                  Komission puolesta

                  Puheenjohtaja

               Jean-Claude JUNCKER

            (1)  EUVL L 172, 30.6.2012, s. 10.

            (2)  Komission täytäntöönpanoasetus (EU) 2017/2311, annettu 13 päivänä joulukuuta 2017, terminointimaksujen enimmäismäärien painotetun keskiarvon vahvistamisesta unionissa ja täytäntöönpanoasetuksen (EU) 2016/2292 kumoamisesta (EUVL L 331, 14.12.2017, s. 39).

            (3)  Euroopan parlamentin ja neuvoston direktiivi 2002/21/EY, annettu 7 päivänä maaliskuuta 2002, sähköisten viestintäverkkojen ja -palvelujen yhteisestä sääntelyjärjestelmästä (puitedirektiivi) (EYVL L 108, 24.4.2002, s. 33).

            (4)  Euroopan parlamentin ja neuvoston direktiivi 2002/19/EY, annettu 7 päivänä maaliskuuta 2002, sähköisten viestintäverkkojen ja niiden liitännäistoimintojen käyttöoikeuksista ja yhteenliittämisestä (käyttöoikeusdirektiivi) (EYVL L 108, 24.4.2002, s. 7).


title: Komission täytäntöönpanoasetus (EU) 2018/1981, annettu 13 päivänä joulukuuta 2018, tehoaineiden kupariyhdisteet hyväksynnän uusimisesta korvattavina tehoaineina kasvinsuojeluaineiden markkinoille saattamisesta annetun Euroopan parlamentin ja neuvoston asetuksen (EY) N:o 1107/2009 mukaisesti ja komission täytäntöönpanoasetuksen (EU) N:o 540/2011 liitteen muuttamisesta (ETA:n kannalta merkityksellinen teksti.)

text:
                  14.12.2018

                  FI

                  Euroopan unionin virallinen lehti

                  L 317/16

         KOMISSION TÄYTÄNTÖÖNPANOASETUS (EU) 2018/1981,
         annettu 13 päivänä joulukuuta 2018,
         tehoaineiden kupariyhdisteet hyväksynnän uusimisesta korvattavina tehoaineina kasvinsuojeluaineiden markkinoille saattamisesta annetun Euroopan parlamentin ja neuvoston asetuksen (EY) N:o 1107/2009 mukaisesti ja komission täytäntöönpanoasetuksen (EU) N:o 540/2011 liitteen muuttamisesta
         (ETA:n kannalta merkityksellinen teksti)
         EUROOPAN KOMISSIO, joka
         ottaa huomioon Euroopan unionin toiminnasta tehdyn sopimuksen,
         ottaa huomioon kasvinsuojeluaineiden markkinoille saattamisesta sekä neuvoston direktiivien 79/117/ETY ja 91/414/ETY kumoamisesta 21 päivänä lokakuuta 2009 annetun Euroopan parlamentin ja neuvoston asetuksen (EY) N:o 1107/2009 (1) ja erityisesti sen 24 artiklan yhdessä sen 20 artiklan 1 kohdan kanssa
         sekä katsoo seuraavaa:

                     (1)

                     Komission direktiivillä 2009/37/EY (2) sisällytettiin kupariyhdisteet tehoaineina neuvoston direktiivin 91/414/ETY (3) liitteeseen I.

                     (2)

                     Direktiivin 91/414/ETY liitteessä I olevia tehoaineita pidetään asetuksen (EY) N:o 1107/2009 mukaisesti hyväksyttyinä, ja ne luetellaan komission täytäntöönpanoasetuksen (EU) N:o 540/2011 (4) liitteessä olevassa A osassa.

                     (3)

                     Tehoaineiden kupariyhdisteet hyväksyntä, sellaisena kuin se on esitettynä täytäntöönpanoasetuksen (EU) N:o 540/2011 liitteessä olevassa A osassa, päättyy 31 päivänä tammikuuta 2019.

                     (4)

                     Hakemus, jossa pyydettiin uusimaan kupariyhdisteiden hyväksyntä, jätettiin komission täytäntöönpanoasetuksen (EU) N:o 844/2012 (5) 1 artiklan mukaisesti kyseisessä artiklassa säädetyssä määräajassa.

                     (5)

                     Hakija on toimittanut täytäntöönpanoasetuksen (EU) N:o 844/2012 6 artiklassa vaaditut täydentävät asiakirja-aineistot. Esittelevä jäsenvaltio totesi hakemuksen täydelliseksi.

                     (6)

                     Esittelevä jäsenvaltio laati rinnakkaisesittelijänä toimivaa jäsenvaltiota kuullen uusimista koskevan arviointikertomuksen ja toimitti sen Euroopan elintarviketurvallisuusviranomaiselle, jäljempänä ’elintarviketurvallisuusviranomainen’, ja komissiolle 16 päivänä joulukuuta 2016.

                     (7)

                     Elintarviketurvallisuusviranomainen toimitti uusimista koskevan arviointikertomuksen hakijalle ja jäsenvaltioille kommentoitavaksi ja niiltä saamansa huomautukset edelleen komissiolle. Lisäksi elintarviketurvallisuusviranomainen asetti täydentävän asiakirja-aineiston tiivistelmän julkisesti saataville.

                     (8)

                     Elintarviketurvallisuusviranomainen ilmoitti 20 päivänä joulukuuta 2017 komissiolle päätelmänsä (6) siitä, voidaanko kupariyhdisteiden olettaa täyttävän asetuksen (EY) N:o 1107/2009 4 artiklassa säädetyt hyväksymiskriteerit. Komissio esitti kupariyhdisteisiin liittyvän uusimista koskevan kertomuksen luonnoksen pysyvälle kasvi-, eläin-, elintarvike- ja rehukomitealle 25 päivänä toukokuuta 2018.

                     (9)

                     Hakijalle annettiin tilaisuus esittää huomautuksia uusimista koskevan kertomuksen luonnoksesta.

                     (10)

                     Asetuksen (EY) N:o 1107/2009 4 artiklassa säädettyjen hyväksymiskriteerien täyttyminen on osoitettu vähintään yhden kutakin kupariyhdistettä sisältävän tuotteen yhden tai useamman edustavan käyttötarkoituksen osalta. Sen vuoksi on asianmukaista uusia kupariyhdisteiden hyväksyntä.

                     (11)

                     Kupariyhdisteiden hyväksynnän uusimiseen liittyvä riskinarviointi perustuu rajalliseen määrään edustavia käyttötarkoituksia, mikä ei kuitenkaan rajoita niitä käyttötarkoituksia, joita varten kupariyhdisteitä sisältäviä kasvinsuojeluaineita voidaan hyväksyä. Näin ollen on asianmukaista poistaa rajoitus, jonka mukaan käyttötarkoituksena voi olla ainoastaan käyttö sienitautien ja bakteerien torjunta-aineena.

                     (12)

                     Komissio katsoo kuitenkin, että asetuksen (EY) N:o 1107/2009 24 artiklan nojalla kupariyhdisteet ovat korvattavia tehoaineita. Kupariyhdisteet ovat asetuksen (EY) N:o 1107/2009 liitteessä II olevan 3.7.2.1 ja 3.7.2.3 kohdan mukaisesti hitaasti hajoavia myrkyllisiä aineita, koska niiden puoliintumisaika maaperässä on yli 120 päivää ja pitkäaikaisessa kokeessa saatu vaikutukseton pitoisuus vesieliöillä on alle 0,01 mg/l. Kupariyhdisteet täyttävät näin ollen asetuksen (EY) N:o 1107/2009 liitteessä II olevan 4 kohdan toisessa luetelmakohdassa vahvistetun edellytyksen.

                     (13)

                     Sen vuoksi on aiheellista uusia kupariyhdisteiden hyväksyntä korvattavina tehoaineina asetuksen (EY) N:o 1107/2009 24 artiklan nojalla.

                     (14)

                     Asetuksen (EY) N:o 1107/2009 14 artiklan 1 kohdan mukaisesti, luettuna yhdessä sen 6 artiklan kanssa, ja ottaen huomioon nykyisen tieteellisen ja teknisen tietämyksen hyväksyntään on kuitenkin tarpeen liittää tiettyjä edellytyksiä ja rajoituksia.

                     (15)

                     Etenkin on aiheellista rajoittaa kupariyhdisteitä sisältävien kasvinsuojeluaineiden käyttö enintään 28 kg:n/ha enimmäisannokseen 7 vuoden aikana (eli keskimäärin 4 kg/ha/vuosi) maaperään kertymisen ja muiden kuin kohde-eliöiden altistumisen minimoimiseksi ottaen huomioon jäsenvaltioissa jaksottaisesti esiintyvät viljely- ja ilmasto-olosuhteet, jotka lisäävät sienitaudeille altistumista. Hyväksyessään tuotteita jäsenvaltioiden olisi kiinnitettävä huomiota tiettyihin seikkoihin ja pyrittävä minimoimaan käyttömäärät.

                     (16)

                     On myös aiheellista rajoittaa tiettyjen toksikologisesti ongelmallisten epäpuhtaisuuksien enimmäispitoisuutta.

                     (17)

                     Täytäntöönpanoasetuksen (EU) N:o 540/2011 liitettä olisi sen vuoksi muutettava.

                     (18)

                     Kupariyhdisteiden hyväksynnän voimassaoloaikaa pidennettiin komission täytäntöönpanoasetuksella (EU) 2018/84 (7)31 päivään tammikuuta 2019, jotta uusimismenettely saataisiin päätökseen ennen kuin kyseisten aineiden hyväksynnän voimassaolo päättyy. Koska uusimista koskeva päätös on kuitenkin tehty ennen voimassaolon myöhennettyä päättymispäivää, tätä asetusta olisi sovellettava 1 päivästä tammikuuta 2019.

                     (19)

                     Tässä asetuksessa säädetyt toimenpiteet ovat pysyvän kasvi-, eläin-, elintarvike- ja rehukomitean lausunnon mukaiset,

               ON HYVÄKSYNYT TÄMÄN ASETUKSEN:

            1 artikla
            Tehoaineiden hyväksynnän uusiminen korvattavina tehoaineina
            Uusitaan tehoaineiden kupariyhdisteet hyväksyntä korvattavina tehoaineina liitteen I mukaisesti.

            2 artikla
            Täytäntöönpanoasetuksen (EU) N:o 540/2011 muuttaminen
            Muutetaan täytäntöönpanoasetuksen (EU) N:o 540/2011 liite tämän asetuksen liitteen II mukaisesti.

            3 artikla
            Voimaantulo ja soveltamispäivä
            Tämä asetus tulee voimaan kolmantena päivänä sen jälkeen, kun se on julkaistu Euroopan unionin virallisessa lehdessä.
            Sitä sovelletaan 1 päivästä tammikuuta 2019.

            Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
            Tehty Brysselissä 13 päivänä joulukuuta 2018.

                  Komission puolesta

                  Puheenjohtaja

               Jean-Claude JUNCKER

            (1)  EUVL L 309, 24.11.2009, s. 1.

            (2)  Komission direktiivi 2009/37/EY, annettu 23 päivänä huhtikuuta 2009, neuvoston direktiivin 91/414/ETY muuttamisesta klormekvatin, kupariyhdisteiden, propakitsafopin, kvitsalofoppi-P:n, teflubentsuronin ja zeta-sypermetriinin sisällyttämiseksi siihen tehoaineina (EUVL L 104, 24.4.2009, s. 23).

            (3)  Neuvoston direktiivi 91/414/ETY, annettu 15 päivänä heinäkuuta 1991, kasvinsuojeluaineiden markkinoille saattamisesta (EYVL L 230, 19.8.1991, s. 1).

            (4)  Komission täytäntöönpanoasetus (EU) N:o 540/2011, annettu 25 päivänä toukokuuta 2011, Euroopan parlamentin ja neuvoston asetuksen (EY) N:o 1107/2009 täytäntöönpanosta hyväksyttyjen tehoaineiden luettelon osalta (EUVL L 153, 11.6.2011, s. 1).

            (5)  Komission täytäntöönpanoasetus (EU) N:o 844/2012, annettu 18 päivänä syyskuuta 2012, säännösten vahvistamisesta tehoaineiden uusimismenettelyn täytäntöönpanemiseksi kasvinsuojeluaineiden markkinoille saattamisesta annetun Euroopan parlamentin ja neuvoston asetuksen (EY) N:o 1107/2009 mukaisesti (EUVL L 252, 19.9.2012, s. 26).

            (6)  EFSA (Euroopan elintarviketurvallisuusviranomainen), 2018. Conclusion on the peer review of the pesticide risk assessment of the active substance copper compounds EFSA Journal 2018;16(1):5152.

            (7)  Komission täytäntöönpanoasetus (EU) 2018/84, annettu 19 päivänä tammikuuta 2018, täytäntöönpanoasetuksen (EU) N:o 540/2011 muuttamisesta siltä osin kuin on kyse tehoaineiden klooripyrifossi, klooripyrifossimetyyli, klotianidiini, kupariyhdisteet, dimoksistrobiini, mankotsebi, mekoproppi-P, metirami, oksamyyli, petoksamidi, propikonatsoli, propinebi, propytsamidi, pyraklostrobiini ja tsoksamidi hyväksynnän voimassaoloajan pidentämisestä (EUVL L 16, 20.1.2018, s. 8).

            LIITE I

                        Nimi, tunnistenumero

                        IUPAC-nimi

                        Puhtaus (1)

                        Hyväksymispäivä

                        Hyväksynnän päättymispäivä

                        Erityiset määräykset

                        Kupariyhdisteet:

                        1. tammikuuta 2019

                        31. joulukuuta 2025

                        Hyväksytään ainoastaan käyttö enintään 28 kg:n/ha enimmäisannoksena 7 vuoden aikana.
                        Euroopan parlamentin ja neuvoston asetuksen (EY) N:o 1107/2009 29 artiklan 6 kohdassa tarkoitettujen yhdenmukaisten periaatteiden täytäntöönpanemiseksi on otettava huomioon kupariyhdisteitä koskevan tarkastelukertomuksen päätelmät ja erityisesti sen lisäykset I ja II.
                        Yleisarvioinnissaan jäsenvaltioiden on kiinnitettävä erityistä huomiota

                                    —

                                    käyttäjien, työntekijöiden ja sivullisten turvallisuuteen ja varmistettava, että käyttöedellytyksiin kuuluu tarvittaessa asianmukaisten henkilönsuojainten käyttö ja muut riskinhallintatoimenpiteet;

                                    —

                                    vesien ja muiden kuin kohde-eliöiden suojeluun. Näihin tunnistettuihin riskeihin olisi tarvittaessa sovellettava riskinhallintatoimenpiteitä, esimerkiksi puskurivyöhykkeitä;

                                    —

                                    käytetyn tehoaineen määrään ja varmistettava, että sallitut määrät ovat annosten ja käyttökertojen osalta pienimmät mahdolliset halutun vaikutuksen aikaansaamiseksi tarvittavat määrät eivätkä aiheuta kohtuuttomia haittavaikutuksia ympäristölle, ottaen huomioon kuparin esiintymistasot käyttöpaikalla ja, jos tiedot ovat saatavilla, kuparin saanti muista lähteistä. Jäsenvaltiot voivat myös päättää vahvistaa kuparin vuotuiseksi enimmäiskäyttömääräksi 4 kg/ha.

                        kuparihydroksidi CAS-numero: 20427-59-2 CIPAC-nro: 44.305

                        kupari(II)hydroksidi

                        ≥ 573 g/kg

                        kuparioksikloridi CAS-nro: 1332-65-6 tai 1332-40-7 CIPAC-nro: 44.602

                        dikuparikloriditrihydroksidi

                        ≥ 550 g/kg

                        kuparioksidi CAS-nro: 1317-39-1 CIPAC-nro: 44.603

                        kuparioksidi

                        ≥ 820 g/kg

                        bordeaux-seos CAS-nro: 8011-63-0 CIPAC-nro: 44.604

                        Ei annettu

                        ≥ 245 g/kg

                        kolmiemäksinen kuparisulfaatti CAS-nro: 12527-76-3 CIPAC-nro: 44.306

                        Ei annettu

                        ≥ 490 g/kg
                        Seuraavat epäpuhtaudet eivät saa ylittää seuraavia pitoisuuksia:

                                    Arseeni enintään 0,1 mg/g Cu

                                    Kadmium enintään 0,1 mg/g Cu

                                    Lyijy enintään 0,3 mg/g Cu

                                    Nikkeli enintään 1 mg/g Cu

                                    Koboltti enintään 3 mg/kg

                                    Elohopea enintään 5 mg/kg

                                    Kromi enintään 100 mg/kg

                                    Antimoni enintään 7 mg/kg

               (1)  Lisätietoja tehoaineen tunnistuksesta ja spesifikaatiosta annetaan sitä koskevassa tarkastelukertomuksessa.

            LIITE II
            Muutetaan täytäntöönpanoasetuksen (EU) N:o 540/2011 liite seuraavasti:

                        (1)

                        poistetaan A osassa oleva kupariyhdisteitä koskeva 277 kohta;

                        (2)

                        lisätään E osaan kohta seuraavasti:

                                    Nro

                                    Nimi, tunnistenumero

                                    IUPAC-nimi

                                    Puhtaus (1)

                                    Hyväksymispäivä

                                    Hyväksynnän päättymispäivä

                                    Erityiset määräykset

                                    ”10

                                    Kupariyhdisteet:

                                    1. tammikuuta 2019

                                    31. joulukuuta 2025

                                    Hyväksytään ainoastaan käyttö enintään 28 kg:n/ha enimmäisannoksena 7 vuoden aikana.
                                    Euroopan parlamentin ja neuvoston asetuksen (EY) N:o 1107/2009 29 artiklan 6 kohdassa tarkoitettujen yhdenmukaisten periaatteiden täytäntöönpanemiseksi on otettava huomioon kupariyhdisteitä koskevan tarkastelukertomuksen päätelmät ja erityisesti sen lisäykset I ja II.
                                    Yleisarvioinnissaan jäsenvaltioiden on kiinnitettävä erityistä huomiota

                                                —

                                                käyttäjien, työntekijöiden ja sivullisten turvallisuuteen ja varmistettava, että käyttöedellytyksiin kuuluu tarvittaessa asianmukaisten henkilönsuojainten käyttö ja muut riskinhallintatoimenpiteet;

                                                —

                                                vesien ja muiden kuin kohde-eliöiden suojeluun. Näihin tunnistettuihin riskeihin olisi tarvittaessa sovellettava riskinhallintatoimenpiteitä, esimerkiksi puskurivyöhykkeitä;

                                                —

                                                käytetyn tehoaineen määrään ja varmistettava, että sallitut määrät ovat annosten ja käyttökertojen osalta pienimmät mahdolliset halutun vaikutuksen aikaansaamiseksi tarvittavat määrät eivätkä aiheuta kohtuuttomia haittavaikutuksia ympäristölle, ottaen huomioon kuparin esiintymistasot käyttöpaikalla ja, jos tiedot ovat saatavilla, kuparin saanti muista lähteistä. Jäsenvaltiot voivat myös päättää vahvistaa kuparin vuotuiseksi enimmäiskäyttömääräksi 4 kg/ha.”

                                    kuparihydroksidi CAS-numero: 20427-59-2 CIPAC-nro: 44.305

                                    kupari(II)hydroksidi

                                    ≥ 573 g/kg

                                    kuparioksikloridi CAS-nro: 1332-65-6 tai 1332-40-7 CIPAC-nro: 44.602

                                    dikuparikloriditrihydroksidi

                                    ≥ 550 g/kg

                                    kuparioksidi CAS-nro: 1317-39-1 CIPAC-nro: 44.603

                                    kuparioksidi

                                    ≥ 820 g/kg

                                    bordeaux-seos CAS-nro: 8011-63-0 CIPAC-nro: 44.604

                                    Ei annettu

                                    ≥ 245 g/kg

                                    kolmiemäksinen kuparisulfaatti CAS-nro: 12527-76-3 CIPAC-nro: 44.306

                                    Ei annettu

                                    ≥ 490 g/kg
                                    Seuraavat epäpuhtaudet eivät saa ylittää seuraavia pitoisuuksia:

                                                Arseeni enintään 0,1 mg/g Cu

                                                Kadmium enintään 0,1 mg/g Cu

                                                Lyijy enintään 0,3 mg/g Cu

                                                Nikkeli enintään 1 mg/g Cu

                                                Koboltti enintään 3 mg/kg

                                                Elohopea enintään 5 mg/kg

                                                Kromi enintään 100 mg/kg

                                                Antimoni enintään 7 mg/kg

               (1)  Lisätietoja tehoaineen tunnistuksesta ja spesifikaatiosta annetaan sitä koskevassa tarkastelukertomuksessa.


title: Komission täytäntöönpanoasetus (EU) 2018/1982, annettu 13 päivänä joulukuuta 2018, rasvattoman maitojauheen vähimmäismyyntihinnan vahvistamisesta täytäntöönpanoasetuksella (EU) 2016/2080 aloitetun tarjouskilpailumenettelyn mukaisessa kahdennessakymmenennessäyhdeksännessä osatarjouskilpailussa

text:
                  14.12.2018

                  FI

                  Euroopan unionin virallinen lehti

                  L 317/21

         KOMISSION TÄYTÄNTÖÖNPANOASETUS (EU) 2018/1982,
         annettu 13 päivänä joulukuuta 2018,
         rasvattoman maitojauheen vähimmäismyyntihinnan vahvistamisesta täytäntöönpanoasetuksella (EU) 2016/2080 aloitetun tarjouskilpailumenettelyn mukaisessa kahdennessakymmenennessäyhdeksännessä osatarjouskilpailussa
         EUROOPAN KOMISSIO, joka
         ottaa huomioon Euroopan unionin toiminnasta tehdyn sopimuksen,
         ottaa huomioon maataloustuotteiden yhteisestä markkinajärjestelystä ja neuvoston asetusten (ETY) N:o 922/72, (ETY) N:o 234/79, (EY) N:o 1037/2001 ja (EY) N:o 1234/2007 kumoamisesta 17 päivänä joulukuuta 2013 annetun Euroopan parlamentin ja neuvoston asetuksen (EU) N:o 1308/2013 (1),
         ottaa huomioon Euroopan parlamentin ja neuvoston asetuksen (EU) N:o 1308/2013 soveltamissäännöistä julkisen intervention ja yksityisen varastoinnin tuen osalta 18 päivänä toukokuuta 2016 annetun komission täytäntöönpanoasetuksen (EU) 2016/1240 (2) ja erityisesti sen 32 artiklan,
         sekä katsoo seuraavaa:

                     (1)

                     Komission täytäntöönpanoasetuksella (EU) 2016/2080 (3) aloitettiin rasvattoman maitojauheen myynti tarjouskilpailumenettelyllä.

                     (2)

                     Kahdennessakymmenennessäyhdeksännessä osatarjouskilpailussa saadut tarjoukset huomioon ottaen olisi vahvistettava vähimmäismyyntihinta.

                     (3)

                     Tässä asetuksessa säädetyt toimenpiteet ovat maatalouden yhteisen markkinajärjestelyn komitean lausunnon mukaiset,

               ON HYVÄKSYNYT TÄMÄN ASETUKSEN:

            1 artikla
            Täytäntöönpanoasetuksella (EU) 2016/2080 aloitetun tarjouskilpailumenettelyn mukaisessa rasvattoman maitojauheen myyntiä koskevassa kahdennessakymmenennessäyhdeksännessä osatarjouskilpailussa, jonka tarjousten jättöaika päättyi 11 päivänä joulukuuta 2018, vähimmäismyyntihinta on 145,10 euroa 100 kilogrammalta.

            2 artikla
            Tämä asetus tulee voimaan päivänä, jona se julkaistaan Euroopan unionin virallisessa lehdessä.

            Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
            Tehty Brysselissä 13 päivänä joulukuuta 2018.

                  Komission puolesta,

                  puheenjohtajan nimissä

               Jerzy PLEWA

                  Pääjohtaja

                  Maatalouden ja maaseudun kehittämisen pääosasto

            (1)  EUVL L 347, 20.12.2013, s. 671.

            (2)  EUVL L 206, 30.7.2016, s. 71.

            (3)  Komission täytäntöönpanoasetus (EU) 2016/2080, annettu 25 päivänä marraskuuta 2016, rasvattoman maitojauheen myynnin aloittamisesta tarjouskilpailumenettelyllä (EUVL L 321, 29.11.2016, s. 45).


title: Neuvoston täytäntöönpanoasetus (EU) 2019/92, annettu 21 päivänä tammikuuta 2019, Ukrainan alueellista koskemattomuutta, suvereniteettia ja itsenäisyyttä heikentävien tai uhkaavien toimien johdosta määrättävistä rajoittavista toimenpiteistä annetun asetuksen (EU) N:o 269/2014 täytäntöönpanosta

text:
                  22.1.2019

                  FI

                  Euroopan unionin virallinen lehti

                  L 19/1

         NEUVOSTON TÄYTÄNTÖÖNPANOASETUS (EU) 2019/92,
         annettu 21 päivänä tammikuuta 2019,
         Ukrainan alueellista koskemattomuutta, suvereniteettia ja itsenäisyyttä heikentävien tai uhkaavien toimien johdosta määrättävistä rajoittavista toimenpiteistä annetun asetuksen (EU) N:o 269/2014 täytäntöönpanosta
         EUROOPAN UNIONIN NEUVOSTO, joka
         ottaa huomioon Euroopan unionin toiminnasta tehdyn sopimuksen,
         ottaa huomioon Ukrainan alueellista koskemattomuutta, suvereniteettia ja itsenäisyyttä heikentävien tai uhkaavien toimien johdosta määrättävistä rajoittavista toimenpiteistä 17 päivänä maaliskuuta 2014 annetun neuvoston asetuksen (EU) N:o 269/2014 (1) ja erityisesti sen 14 artiklan 1 ja 3 kohdan,
         ottaa huomioon unionin ulkoasioiden ja turvallisuuspolitiikan korkean edustajan ehdotuksen,
         sekä katsoo seuraavaa:

                     (1)

                     Neuvosto hyväksyi 17 päivänä maaliskuuta 2014 asetuksen (EU) N:o 269/2014.

                     (2)

                     Koska yksi nimetty henkilö on kuollut, neuvosto katsoo, että kyseistä henkilöä koskeva merkintä olisi poistettava asetuksen (EU) N:o 269/2014 liitteestä I.

                     (3)

                     Asetuksen (EU) N:o 269/2014 liite I olisi näin ollen muutettava tämän mukaisesti,

               ON HYVÄKSYNYT TÄMÄN ASETUKSEN:

            1 artikla
            Muutetaan asetuksen (EU) N:o 269/2014 liite I tämän asetuksen liitteen mukaisesti.

            2 artikla
            Tämä asetus tulee voimaan sitä päivää seuraavana päivänä, jona se julkaistaan Euroopan unionin virallisessa lehdessä.

            Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
            Tehty Brysselissä 21 päivänä tammikuuta 2019.

                  Neuvoston puolesta

                  Puheenjohtaja

               F. MOGHERINI

            (1)  EUVL L 78, 17.3.2014, s. 6.

            LIITE
            Poistetaan asetuksen (EU) N:o 269/2014 liitteessä I olevasta luettelosta seuraavaa henkilöä koskeva merkintä:

                           ”150.

                           Iosif (Joseph) Davydovich KOBZON”


title: Neuvoston täytäntöönpanoasetus (EU) 2019/93, annettu 21 päivänä tammikuuta 2019, Korean demokraattista kansantasavaltaa koskevista rajoittavista toimenpiteistä annetun asetuksen (EU) 2017/1509 täytäntöönpanosta

text:
                  22.1.2019

                  FI

                  Euroopan unionin virallinen lehti

                  L 19/3

         NEUVOSTON TÄYTÄNTÖÖNPANOASETUS (EU) 2019/93,
         annettu 21 päivänä tammikuuta 2019,
         Korean demokraattista kansantasavaltaa koskevista rajoittavista toimenpiteistä annetun asetuksen (EU) 2017/1509 täytäntöönpanosta
         EUROOPAN UNIONIN NEUVOSTO, joka
         ottaa huomioon Euroopan unionin toiminnasta tehdyn sopimuksen,
         ottaa huomioon Korean demokraattista kansantasavaltaa koskevista rajoittavista toimenpiteistä ja asetuksen (EY) N:o 329/2007 kumoamisesta 30 päivänä elokuuta 2017 annetun neuvoston asetuksen (EU) 2017/1509 (1) ja erityisesti sen 47 artiklan 2 kohdan,
         ottaa huomioon unionin ulkoasioiden ja turvallisuuspolitiikan korkean edustajan ehdotuksen,
         sekä katsoo seuraavaa:

                     (1)

                     Neuvosto hyväksyi 30 päivänä elokuuta 2017 asetuksen (EU) 2017/1509.

                     (2)

                     Kaksi luonnollista henkilöä, jotka on nimetty asetuksen (EU) 2017/1509 liitteessä XV, ovat kuolleet, ja heitä koskevat merkinnät olisi poistettava kyseisestä liitteestä.

                     (3)

                     Asetuksen (EU) 2017/1509 liite XV olisi sen vuoksi muutettava vastaavasti,

               ON HYVÄKSYNYT TÄMÄN ASETUKSEN:

            1 artikla
            Muutetaan asetuksen (EU) 2017/1509 liite XV tämän asetuksen liitteen mukaisesti.

            2 artikla
            Tämä asetus tulee voimaan sitä päivää seuraavana päivänä, jona se julkaistaan Euroopan unionin virallisessa lehdessä.

            Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
            Tehty Brysselissä 21 päivänä tammikuuta 2019.

                  Neuvoston puolesta

                  Puheenjohtaja

               F. MOGHERINI

            (1)  EUVL L 224, 31.8.2017, s. 1.

            LIITE
            Poistetaan asetuksen (EU) 2017/1509 liitteessä XV olevasta a kohdasta seuraavat merkinnät:

                        2.

                        CHU Kyu-Chang (Syntymäaika: 25.11.1928)

                        4.

                        KIM Yong-chun (Syntymäaika: 4.3.1935).


title: Komission täytäntöönpanoasetus (EU) 2019/261, annettu 14 päivänä helmikuuta 2019, lopullisen polkumyyntitullin käyttöönotosta tiettyjen Kiinan kansantasavallasta peräisin olevien valurautatavaroiden tuonnissa ja tässä tuonnissa käyttöön otetun väliaikaisen tullin lopullisesta kantamisesta sekä tiettyjen Intiasta peräisin olevien valurautatavaroiden tuontia koskevan tutkimuksen päättämisestä annetun täytäntöönpanoasetuksen (EU) 2018/140 muuttamisesta

text:
                  15.2.2019

                  FI

                  Euroopan unionin virallinen lehti

                  L 44/4

         KOMISSION TÄYTÄNTÖÖNPANOASETUS (EU) 2019/261,
         annettu 14 päivänä helmikuuta 2019,
         lopullisen polkumyyntitullin käyttöönotosta tiettyjen Kiinan kansantasavallasta peräisin olevien valurautatavaroiden tuonnissa ja tässä tuonnissa käyttöön otetun väliaikaisen tullin lopullisesta kantamisesta sekä tiettyjen Intiasta peräisin olevien valurautatavaroiden tuontia koskevan tutkimuksen päättämisestä annetun täytäntöönpanoasetuksen (EU) 2018/140 muuttamisesta
         EUROOPAN KOMISSIO, joka
         ottaa huomioon Euroopan unionin toiminnasta tehdyn sopimuksen,
         ottaa huomioon polkumyynnillä muista kuin Euroopan unionin jäsenvaltioista tapahtuvalta tuonnilta suojautumisesta 8 päivänä kesäkuuta 2016 annetun Euroopan parlamentin ja neuvoston asetuksen (EU) 2016/1036 (1) ja erityisesti sen 9 artiklan 4 kohdan
         sekä katsoo seuraavaa:

                     (1)

                     Täytäntöönpanoasetuksella (EU) 2018/140 (2) komissio otti käyttöön lopullisen, 15,5–38,1 prosentin suuruisen polkumyyntitullin tuotaessa Kiinan kansantasavallasta peräisin olevia tiettyjä suomugrafiittivaluraudasta (harmaa valurauta) tai pallografiittiraudasta (tunnetaan myös nimellä pallografiittivalurauta) valmistettuja tavaroita ja niiden osia, jotka luokitellaan yhdistetyn nimikkeistön jäljempänä ’CN’, koodeihin ex 7325 10 00 (Taric-koodi 7325100031) ja ex 7325 99 10 (Taric-koodi 7325991051).

                     (2)

                     Tuomioistuin totesi 12 päivänä heinäkuuta 2018 yhdistetyissä asioissa C-397/17 ja C-398/17, Profit Europe (3), antamassaan tuomiossa, että CN-nimikkeistöä on tulkittava siten, että pallografiittiraudasta tehdyt valurautaputkien liitososat olisi luokiteltava kaatoalanimikkeeseen 7307 19 90 muina valuraudasta tehtyinä liitososina sen sijaan, että ne luokiteltaisiin alanimikkeeseen 7307 11 10 muokattavaksi soveltumattomasta valuraudasta tehtyinä liitososina tai alanimikkeeseen 7307 19 10 muokattavaksi soveltuvasta valuraudasta tehtyinä liitososina.

                     (3)

                     Kahdella tullinimikkeellä eli nimikkeillä 7325 ja 7307 on lähes sama rakenne ja ne koskevat samoja materiaaleja. Tämän vuoksi katsottiin asianmukaiseksi ottaa huomioon tuomioistuimen päätelmät myös nimikkeeseen 7325 kuuluvien tavaroiden luokittelussa.

                     (4)

                     Tiettyjä pallografiittiraudasta (tunnetaan myös nimellä pallografiittivalurauta) valmistettuja tavaroita koskevassa täytäntöönpanoasetuksessa (EU) 2018/140 viitataan edelleen niiden luokitteluun CN-koodiin 7325 99 10 muina muokattavaksi soveltuvasta valuraudasta valmistettuina tavaroina.

                     (5)

                     Täytäntöönpanoasetuksessa (EU) 2018/140 luetelluista koodeista, jotka koskevat tavaroita, joihin sovelletaan lopullista polkumyyntitullia, olisi tämän vuoksi korvattava CN-koodi ex 7325 99 10 (Taric-koodi 7325991051) CN-koodilla ex 7325 99 90 (Taric-koodi 7325999080).

                     (6)

                     Jotta voidaan varmistaa käytössä olevien polkumyyntitullien tehokas kantaminen, täytäntöönpanoasetusta (EU) 2018/140 olisi muutettava.

                     (7)

                     Tässä asetuksessa säädetyt toimenpiteet ovat asetuksen (EU) 2016/1036 15 artiklan 1 kohdalla perustetun komitean lausunnon mukaiset,

               ON HYVÄKSYNYT TÄMÄN ASETUKSEN:

            1 artikla
            Korvataan täytäntöönpanoasetuksen (EU) 2018/140 1 artiklan 1 kohta seuraavasti:

                  ”1.   Otetaan käyttöön lopullinen polkumyyntitulli tuotaessa Kiinan kansantasavallasta peräisin olevia tiettyjä suomugrafiittivaluraudasta (harmaa valurauta) tai pallografiittiraudasta (tunnetaan myös nimellä pallografiittivalurauta) valmistettuja tavaroita ja niiden osia, jotka luokitellaan tällä hetkellä CN-koodeihin ex 7325 10 00 (Taric-koodi 7325100031) ja ex 7325 99 90 (Taric-koodi 7325999080).
                  Kyseisiä tavaroita käytetään seuraavasti:

                              —

                              peittämään maan pinnalla tai alla olevia järjestelmiä ja/tai maan pinnalla tai alla oleviin järjestelmiin johtavia aukkoja sekä

                              —

                              tarjoamaan pääsy ja/tai näkymä maan pinnalla tai alla oleviin järjestelmiin.

                        Tavarat voivat olla työstettyjä, päällystettyjä, maalattuja ja/tai sisältää muita materiaaleja, kuten betonia, päällyslaattoja tai tiiliä.
                  Seuraavat tuotelajit eivät kuulu tarkasteltavana olevan tuotteen määritelmään:

                              —

                              standardin EN 1433 piiriin kuuluvat koururitilät ja valetut kannet, jotka on tarkoitettu asennettaviksi polymeeriä, muovia, galvanoitua terästä tai betonia olevien kourujen osaksi mahdollistamaan pintaveden virtaus kouruun;

                              —

                              standardin EN 1253 piiriin kuuluvat lattiakaivot, kattokaivot, puhdistusaukot ja puhdistusaukkojen kannet;

                              —

                              askelraudat, nostoavaimet ja palopostit.”

            2 artikla
            Tämä asetus tulee voimaan seuraavana päivänä sen jälkeen, kun se on julkaistu Euroopan unionin virallisessa lehdessä.

            Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
            Tehty Brysselissä 14 päivänä helmikuuta 2019.

                  Komission puolesta

                  Puheenjohtaja

               Jean-Claude JUNCKER

            (1)  EUVL L 176, 30.6.2016, s. 21.

            (2)  Komission täytäntöönpanoasetus (EU) 2018/140, annettu 29 päivänä tammikuuta 2018, lopullisen polkumyyntitullin käyttöönotosta tiettyjen Kiinan kansantasavallasta peräisin olevien valurautatavaroiden tuonnissa ja tässä tuonnissa käyttöön otetun väliaikaisen tullin lopullisesta kantamisesta sekä tiettyjen Intiasta peräisin olevien valurautatavaroiden tuontia koskevan tutkimuksen päättämisestä (EUVL L 25, 30.1.2018, s. 6).

            (3)  Tuomioistuimen 12 päivänä heinäkuuta 2018 yhdistetyissä asioissa C-397/17 ja C-398/17, Profit Europe NV v Belgische Staat, antama tuomio, ECLI:EU:C:2018:564.


title: Komission täytäntöönpanoasetus (EU) 2019/263, annettu 14 päivänä helmikuuta 2019, täytäntöönpanoasetuksen (EU) N:o 964/2014 muuttamisesta siltä osin kuin on kyse rahoitusvälineitä koskevista vakioehdoista ja -edellytyksistä yhteissijoitusvälineen ja kaupunkikehitysrahaston tapauksessa

text:
                  15.2.2019

                  FI

                  Euroopan unionin virallinen lehti

                  L 44/8

         KOMISSION TÄYTÄNTÖÖNPANOASETUS (EU) 2019/263,
         annettu 14 päivänä helmikuuta 2019,
         täytäntöönpanoasetuksen (EU) N:o 964/2014 muuttamisesta siltä osin kuin on kyse rahoitusvälineitä koskevista vakioehdoista ja -edellytyksistä yhteissijoitusvälineen ja kaupunkikehitysrahaston tapauksessa
         EUROOPAN KOMISSIO, joka
         ottaa huomioon Euroopan unionin toiminnasta tehdyn sopimuksen,
         ottaa huomioon Euroopan aluekehitysrahastoa, Euroopan sosiaalirahastoa, koheesiorahastoa, Euroopan maaseudun kehittämisen maatalousrahastoa ja Euroopan meri- ja kalatalousrahastoa koskevista yhteisistä säännöksistä sekä Euroopan aluekehitysrahastoa, Euroopan sosiaalirahastoa, koheesiorahastoa ja Euroopan meri- ja kalatalousrahastoa koskevista yleisistä säännöksistä sekä neuvoston asetuksen (EY) N:o 1083/2006 kumoamisesta 17 päivänä joulukuuta 2013 annetun Euroopan parlamentin ja neuvoston asetuksen (EU) N:o 1303/2013 (1) ja erityisesti sen 38 artiklan 3 kohdan toisen alakohdan,
         sekä katsoo seuraavaa:

                     (1)

                     Komission täytäntöönpanoasetuksen (EU) N:o 964/2014 (2) liitteissä I, V ja VI esitetään hallintoviranomaisen ja rahoituksen välittäjän välisen rahoitussopimuksen sisällysluettelo selityksineen sekä yhteissijoitusvälinettä ja kaupunkikehitysrahastoa koskevat ehdot ja edellytykset.

                     (2)

                     Asetuksen (EU) N:o 1303/2013 40 artiklassa selvennetään EIP:n ja muiden sellaisten kansainvälisten rahoituslaitosten, joissa jokin jäsenvaltio on osakkaana, käyttöönottamia rahoitusvälineitä koskevia hallinnollisia varmennus- ja tarkastusjärjestelyjä. Nämä järjestelyt olisi otettava huomioon liitteessä I hallintoviranomaisen ja EIP:n tai muiden sellaisten kansainvälisten rahoituslaitosten, joissa jokin jäsenvaltio on osakkaana, välisen rahoitussopimuksen osana.

                     (3)

                     Asetuksen (EU) N:o 1303/2013 43 a artiklassa, sellaisena kuin se on lisättynä Euroopan parlamentin ja neuvoston asetuksella (EU, Euratom) 2018/1046 (3), selvennetään rahoitusvälineitä koskevia sääntöjä markkinatalousperiaatteen mukaisesti toimivien sijoittajien eriytetyn kohtelun suhteen, kun edut ja riskit jaetaan. Täytäntöönpanoasetuksen (EU) N:o 964/2014 liitteissä I, V ja VI käytetty terminologia olisi yhdenmukaistettava asetuksen (EU) N:o 1303/2013 43 a artiklan terminologian kanssa.

                     (4)

                     Tässä asetuksessa säädetyt toimenpiteet ovat ERI-rahastojen yhteensovittamisesta vastaavan komitean lausunnon mukaiset.

                     (5)

                     Jotta voidaan varmistaa oikeusvarmuus ja minimoida erot asetuksen (EU, Euratom) 2018/1046 282 artiklan mukaisesti 2 päivästä elokuuta 2018 tai aikaisemmin sovellettavien asetuksen (EU) N:o 1303/2013 muutettujen säännösten ja tämän asetuksen säännösten välillä, tämän asetuksen olisi tultava voimaan seuraavana päivänä sen jälkeen, kun se on julkaistu Euroopan unionin virallisessa lehdessä.

                     (6)

                     Sen vuoksi täytäntöönpanoasetusta (EU) N:o 964/2014 olisi muutettava,

               ON HYVÄKSYNYT TÄMÄN ASETUKSEN:

            1 artikla
            Muutetaan asetuksen (EU) N:o 964/2014 liitteet I, V ja VI tämän asetuksen liitteen mukaisesti.

            2 artikla
            Tämä asetus tulee voimaan seuraavana päivänä sen jälkeen, kun se on julkaistu Euroopan unionin virallisessa lehdessä.

            Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
            Tehty Brysselissä 14 päivänä helmikuuta 2019.

                  Komission puolesta

                  Puheenjohtaja

               Jean-Claude JUNCKER

            (1)  EUVL L 347, 20.12.2013, s. 320.

            (2)  Komission täytäntöönpanoasetus (EU) N:o 964/2014, annettu 11 päivänä syyskuuta 2014, Euroopan parlamentin ja neuvoston asetuksen (EU) N:o 1303/2013 soveltamissäännöistä rahoitusvälineitä koskevien vakioehtojen ja -edellytysten osalta (EUVL L 271, 12.9.2014, s. 16).

            (3)  Euroopan parlamentin ja neuvoston asetus (EU) 2018/1046, annettu 18 päivänä heinäkuuta 2018, unionin yleiseen talousarvioon sovellettavista varainhoitosäännöistä, asetusten (EU) N:o 1296/2013, (EU) N:o 1301/2013, (EU) N:o 1303/2013, (EU) N:o 1304/2013, (EU) N:o 1309/2013, (EU) N:o 1316/2013, (EU) N:o 223/2014, (EU) N:o 283/2014 ja päätöksen N:o 541/2014/EU muuttamisesta sekä asetuksen (EU, Euratom) N:o 966/2012 kumoamisesta (EUVL L 193, 30.7.2018, s. 1).

            LIITE
            Muutetaan täytäntöönpanoasetuksen (EU) N:o 964/2014 liitteet I, V ja VI seuraavasti:

                        1.

                        Muutetaan liitteessä I hallintoviranomaisen ja rahoituksen välittäjän välisen rahoitussopimuksen sisällysluettelo selityksineen seuraavasti:

                                    a)

                                    Lisätään 11 kohtaan uusi alakohta seuraavasti:
                                    ”Määräykset asetuksen (EU) N:o 1303/2013 40 artiklan 1 ja 2 kohdan mukaisista hallinnollisista varmennus- ja tarkastusjärjestelyistä, kun rahoitusvälineen täytäntöönpanosta vastaavat elimet ovat EIP tai muut sellaiset kansainväliset rahoituslaitokset, joissa jokin jäsenvaltio on osakkaana”

                                    b)

                                    Korvataan 17 kohdan kolmas alakohta seuraavasti:
                                    ”Määräykset ERI-rahastoista maksetusta tuesta saatavien varojen käyttämisestä uudelleen tukikelpoisuusajan loppuun asti asetuksen (EU) N:o 1303/2013 44 artiklan mukaisesti ja soveltuvin osin määräykset, jotka koskevat 43 a artiklassa tarkoitettua eriytettyä kohtelua.”

                        2.

                        Muutetaan yhteissijoitusvälinettä koskevat ehdot ja edellytykset liitteessä V seuraavasti:

                                    a)

                                    Korvataan jaksossa ”Rahastosta rahoitusvälineeseen osoitettava rahoitusosuus: määrä ja osuus (tuotteen yksityiskohtaiset tiedot)” neljäs kohta seuraavasti:
                                    ”Markkinatalousperiaatteen mukaisesti toimivien sijoittajien eriytetty kohtelu, jonka yksinomaisena tarkoituksena on epäsymmetrinen voitonjako, vahvistetaan asetuksen (EU) N:o 1303/2013 43 a artiklan ja asetuksen (EU) N:o 651/2014 21 artiklan 13 kohdan b alakohdan mukaisesti.”

                                    b)

                                    Korvataan jaksossa ”Tukikelpoiset rahoituksen välittäjät ja yhteissijoittajat” kolmas kohta seuraavasti:
                                    ”Hallintoviranomaisen ja rahasto-osuusrahaston on noudatettava unionin lainsäädäntöä rahoituksen välittäjiä valitessaan. Rahoituksen välittäjät on valittava avoimin, läpinäkyvin, oikeasuhteisin ja syrjimättömin perustein eturistiriitoja välttäen. Rahoituksen välittäjien valinnan yhteydessä on vahvistettava asianmukaiset riskinjakojärjestelyt eriytetyn kohtelun osalta ja määritettävä mahdollinen voitonjako-osuus.”

                        3.

                        Muutetaan kaupunkikehitysrahastoa koskevat ehdot ja edellytykset liitteessä VI seuraavasti:

                                    a)

                                    Korvataan jaksossa ”Mahdollinen valtiontuki” viides kohta seuraavasti:
                                    ”Eriytetty kohtelu (epäsymmetriset riskinjakojärjestelyt) rahasto-osuusrahaston, rahoituksen välittäjän rahoitusosuuden ja yhteissijoittajien rahoitusosuuksien osalta rahasto- ja hanketasolla, kun kyse on lainoista, vahvistetaan tarvittaessa asetuksen (EU) N:o 1303/2013 43 a artiklan ja asetuksen (EU) N:o 651/2014 16 artiklan 8 kohdan b ja c alakohdan mukaisesti sekä hinnoitteluperiaatteissa esitettyjä tarkempia erittelyjä noudattaen.”

                                    b)

                                    Korvataan jaksossa ”Ohjelmasta rahoitusvälineeseen osoitettava rahoitusosuus: määrä ja osuus (tuotteen yksityiskohtaiset tiedot)” ensimmäinen kohta seuraavasti:
                                    ”Todellinen riskiosuus, ohjelman julkinen rahoitusosuus, eriytetty kohtelu sekä lainoista perittävä korko määritetään ennakkoarvioinnin tulosten pohjalta, ja niiden avulla on varmistettava, että loppukäyttäjille aiheutuva hyöty on asetuksen (EU) N:o 651/2014 16 artiklan 8 kohdan b alakohdan mukainen.”

                                    c)

                                    Korvataan jaksossa ”Lainananto ja riskinjako rahoituksen välittäjän tasolla (etujen yhteensovittaminen)” kuudes luetelmakohta seuraavasti:
                                    ”Riskit jaetaan rahoituksen välittäjän ja yhteissijoittajien kanssa (rahastotasolla tai kaupunkikehityshankkeen tasolla) määräsuhteessa, kuten ohjelmasta myönnettävän rahoitusosuuden tapauksessakin, paitsi jos asetuksen (EU) N:o 1303/2013 37 artiklan 2 kohdan c alakohdassa tarkoitettu ennakkoarviointi osoittaa, että tarvitaan eriytettyä kohtelua, joka toteutetaan yhteissijoittajien välisenä epäsymmetrisenä riskinjakona. Tällaiset järjestelyt on tehtävä asetuksen (EU) N:o 651/2014 16 artiklan 8 kohdan b ja c alakohdan säännöksiä noudattaen ja sisällytettävä osapuolten väliseen yhteissijoitussopimukseen. Näitä järjestelyjä ei sovelleta siihen yhden prosentin osuuteen, jonka rahoituksen välittäjä on edellä vaaditun mukaisesti sijoittanut omista varoistaan etujen yhteensovittamiseksi.”

                                    d)

                                    Korvataan jaksossa ”Tukikelpoiset rahoituksen välittäjät” kuudes kohta seuraavasti:
                                    ”Hallintoviranomaisen ja rahasto-osuusrahaston on noudatettava unionin lainsäädäntöä rahoituksen välittäjiä valitessaan. Rahoituksen välittäjät on valittava avoimin, läpinäkyvin, oikeasuhteisin ja syrjimättömin perustein eturistiriitoja välttäen. Rahoituksen välittäjien valinnan yhteydessä on pyrittävä vahvistamaan asianmukaiset riskinjakojärjestelyt eriytetyn kohtelun osalta.”


title: Komission täytäntöönpanoasetus (EU) 2019/368, annettu 4 päivänä maaliskuuta 2019, tiettyjen tavaroiden luokittelusta yhdistettyyn nimikkeistöön annetun täytäntöönpanoasetuksen (EU) N:o 444/2013 kumoamisesta

text:
                  7.3.2019

                  FI

                  Euroopan unionin virallinen lehti

                  L 66/1

         KOMISSION TÄYTÄNTÖÖNPANOASETUS (EU) 2019/368,
         annettu 4 päivänä maaliskuuta 2019,
         tiettyjen tavaroiden luokittelusta yhdistettyyn nimikkeistöön annetun täytäntöönpanoasetuksen (EU) N:o 444/2013 kumoamisesta
         EUROOPAN KOMISSIO, joka
         ottaa huomioon Euroopan unionin toiminnasta tehdyn sopimuksen,
         ottaa huomioon unionin tullikoodeksista 9 päivänä lokakuuta 2013 annetun Euroopan parlamentin ja neuvoston asetuksen (EU) N:o 952/2013 (1) ja erityisesti sen 57 artiklan 4 kohdan ja 58 artiklan 2 kohdan,
         sekä katsoo seuraavaa:

                     (1)

                     Neuvoston asetuksen (ETY) N:o 2658/87 (2) liitteenä olevan yhdistetyn nimikkeistön yhdenmukaisen soveltamisen varmistamiseksi on tarpeen antaa tiettyjen tavaroiden luokittelua koskevia säännöksiä.

                     (2)

                     Komissio on täytäntöönpanoasetuksella (EU) N:o 444/2013 (3) luokitellut yhdistetyn nimikkeistön alanimikkeeseen 2309 90 31 (muut valmisteet, jollaisia käytetään eläinten ruokintaan) tuotteen, joka saadaan soijapavuista, joista rasva on poistettu uuttamalla öljy ja joita on edelleen käsitelty uuttamalla vedellä ja etanolilla liukoisten hiilihydraattien ja kivennäisaineiden poistamiseksi, jäljempänä ’tarkasteltavana oleva tuote’.

                     (3)

                     Kvalitatiivisen testin (jodireaktio; mikroskooppitutkimus) avulla varmistetaan, onko nimikkeen 2309 tuotteissa tärkkelystä. Kun nimikkeen 2309 tuotteiden on todettu sisältävän tärkkelystä, niiden tärkkelyspitoisuus määritetään komission asetuksen (EY) N:o 152/2009 (4) liitteessä III olevassa L osassa vahvistetulla polarimetrisellä menetelmällä (Ewersin menetelmällä). Jos polarimetristä menetelmää ei voida käyttää esimerkiksi sen vuoksi, että tuotteissa esiintyy merkittäviä määriä komission asetuksen (EY) N:o 121/2008 (5) 1 artiklassa lueteltuja aineita, käytetään kyseisen asetuksen liitteessä vahvistettua entsymaattista määritysmenetelmää.

                     (4)

                     Täytäntöönpanoasetuksen (EU) N:o 444/2013 hyväksymisvaiheessa polarimetrinen menetelmä oli ainoa tarkasteltavana olevaan tuotteeseen sovellettava määritysmenetelmä.

                     (5)

                     Asiassa C-144/15 (Customs Support Holland BV) antamassaan tuomiossa (6) unionin tuomioistuin katsoi, että soijavalkuaistiiviste, josta on tehty soveltuva käytettäväksi rehuna, kuuluu luokitella nimikkeeseen 2309. Mainitun asian yhteydessä pääasiassa kyseessä ollut soijavalkuaistiiviste kuvattiin tuotteeksi, joka saadaan kuorituista, jauhetuista ja höyrytetyistä soijapavuista, joista ensimmäisessä vaiheessa erotetaan öljy, ja tästä jää jäljelle niin sanottu soijarouhe. Mainittua rouhetta käsitellään tämän jälkeen etanolilla ja vedellä jäljellä olevan rasvan poistamiseksi, muiden ainesosien kuin valkuaisten – pääasiassa hiilihydraattien tai ravintokuitujen – pitoisuuden vähentämiseksi ja eräiden haitallisten aineiden poistamiseksi. Näin saadussa soijavalkuaistiivisteessä ei ole jäämiä käytetystä etanolista. Tiiviste koostuu lähinnä proteiineista ja tärkkelyksestä.

                     (6)

                     Asian C-144/15 pääasiassa kyseessä ollut tuote ja tarkasteltavana tuote ovat riittävän samankaltaisia, sillä molemmat ovat soijatuotteisiin pohjautuvia rehutuotteita, jotka kuuluu luokitella nimikkeeseen 2309. Kumpikaan tuote ei ole nimikkeen 2304 jätetuote, joka syntyy suoraan soijaöljyn erottamisessa, vaan ne ovat seurausta prosessista, jonka johdosta niiden alkuperäinen kasviaine on menettänyt olennaiset ominaisuutensa.

                     (7)

                     Komission täytäntöönpanoasetuksella (EU) 2017/68 (7) on lisätty ”soijatuotteet” asetuksen (EY) N:o 121/2008 1 artiklassa esitettyyn luetteloon rehuaineista, joiden osalta eläinten ruokintaan käytettävien valmisteiden (CN-koodi 2309) tärkkelyspitoisuus kuuluu määrittää entsymaattista määritysmenetelmää käyttäen.

                     (8)

                     Täytäntöönpanoasetus (EU) N:o 444/2013 olisi kumottava, jotta soijatuotteisiin pohjautuvien nimikkeen 2309 tuotteiden tariffiluokittelussa turvattaisiin oikeusvarmuus ja jotta varmistettaisiin yhdistetyn nimikkeistön yhdenmukainen soveltaminen unionissa.

                     (9)

                     On aiheellista säätää, että sitovien tariffitietojen haltija voi asetuksen (EU) N:o 952/2013 34 artiklan 9 kohdan mukaisesti vielä tietyn ajan käyttää sellaisia sitovia tariffitietoja, jotka on annettu tässä asetuksessa tarkoitetusta tavarasta täytäntöönpanoasetuksen (EU) N:o 444/2013 perusteella. Mainitun ajan olisi oltava kolme kuukautta.

                     (10)

                     Tässä asetuksessa säädetyt toimenpiteet ovat tullikoodeksikomitean lausunnon mukaiset,

               ON HYVÄKSYNYT TÄMÄN ASETUKSEN:

            1 artikla
            Kumotaan täytäntöönpanoasetus (EU) N:o 444/2013.

            2 artikla
            Täytäntöönpanoasetuksen (EU) N:o 444/2013 perusteella annettuja sitovia tariffitietoja, jotka koskevat tässä asetuksessa tarkoitettua tavaraa, voidaan käyttää asetuksen (EU) N:o 952/2013 34 artiklan 9 kohdan mukaisesti vielä kolmen kuukauden ajan tämän asetuksen voimaantulosta.

            3 artikla
            Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.

            Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
            Tehty Brysselissä 4 päivänä maaliskuuta 2019.

                  Komission puolesta,

                  puheenjohtajan nimissä

               Stephen QUEST

                  Pääjohtaja

                  Verotuksen ja tulliliiton pääosasto

            (1)  EUVL L 269, 10.10.2013, s. 1.

            (2)  Neuvoston asetus (ETY) N:o 2658/87, annettu 23 päivänä heinäkuuta 1987, tariffi- ja tilastonimikkeistöstä ja yhteisestä tullitariffista (EYVL L 256, 7.9.1987, s. 1).

            (3)  Komission täytäntöönpanoasetus (EU) N:o 444/2013, annettu 7 päivänä toukokuuta 2013, tiettyjen tavaroiden luokittelusta yhdistettyyn nimikkeistöön (EUVL L 130, 15.5.2013, s. 19).

            (4)  Komission asetus (EY) N:o 152/2009, annettu 27 päivänä tammikuuta 2009, näytteenotto- ja määritysmenetelmistä rehujen virallista valvontaa varten (EUVL L 54, 26.2.2009, s. 1).

            (5)  Komission asetus (EY) N:o 121/2008, annettu 11 päivänä helmikuuta 2008, eläinten ruokintaan käytettävien valmisteiden (CN-koodi 2309) tärkkelyspitoisuuden määritysmenetelmästä (EUVL L 37, 12.2.2008, s. 3).

            (6)  ECLI:EU:C:2016:133.

            (7)  Komission täytäntöönpanoasetus (EU) 2017/68, annettu 9 päivänä tammikuuta 2017, eläinten ruokintaan käytettävien valmisteiden (CN-koodi 2309) tärkkelyspitoisuuden määritysmenetelmästä annetun asetuksen (EY) N:o 121/2008 muuttamisesta (EUVL L 9, 13.1.2017, s. 4)


title: Komission täytäntöönpanoasetus (EU) 2019/456, annettu 20 päivänä maaliskuuta 2019, luvan antamisesta uuselintarvikkeen ”Coriandrum sativum -kasvista saatava korianterin siemenöljy” eritelmän muuttamiseksi Euroopan parlamentin ja neuvoston asetuksen (EU) 2015/2283 mukaisesti sekä komission täytäntöönpanoasetuksen (EU) 2017/2470 muuttamisesta (ETA:n kannalta merkityksellinen teksti.)

text:
                  21.3.2019

                  FI

                  Euroopan unionin virallinen lehti

                  L 79/13

         KOMISSION TÄYTÄNTÖÖNPANOASETUS (EU) 2019/456,
         annettu 20 päivänä maaliskuuta 2019,
         luvan antamisesta uuselintarvikkeen ”Coriandrum sativum -kasvista saatava korianterin siemenöljy” eritelmän muuttamiseksi Euroopan parlamentin ja neuvoston asetuksen (EU) 2015/2283 mukaisesti sekä komission täytäntöönpanoasetuksen (EU) 2017/2470 muuttamisesta
         (ETA:n kannalta merkityksellinen teksti)
         EUROOPAN KOMISSIO, joka
         ottaa huomioon Euroopan unionin toiminnasta tehdyn sopimuksen,
         ottaa huomioon uuselintarvikkeista, Euroopan parlamentin ja neuvoston asetuksen (EU) N:o 1169/2011 muuttamisesta sekä Euroopan parlamentin ja neuvoston asetuksen (EY) N:o 258/97 ja komission asetuksen (EY) N:o 1852/2001 kumoamisesta 25 päivänä marraskuuta 2015 annetun Euroopan parlamentin ja neuvoston asetuksen (EU) 2015/2283 (1) ja erityisesti sen 12 artiklan,
         sekä katsoo seuraavaa:

                     (1)

                     Asetuksessa (EU) 2015/2283 säädetään, että unionin markkinoille voidaan saattaa vain sellaisia uuselintarvikkeita, jotka on hyväksytty ja jotka mainitaan unionin luettelossa.

                     (2)

                     Asetuksen (EU) 2015/2283 8 artiklan nojalla annettiin komission täytäntöönpanoasetus (EU) 2017/2470 (2) unionin uuselintarvikeluettelon laatimisesta.

                     (3)

                     Komissio päättää asetuksen (EU) 2015/2283 12 artiklan nojalla uuselintarvikkeen hyväksymisestä ja saattamisesta unionin markkinoille sekä unionin luettelon saattamisesta ajan tasalle.

                     (4)

                     Komission täytäntöönpanopäätöksessä 2014/155/EU (3) annettiin Euroopan parlamentin ja neuvoston asetuksen (EY) N:o 258/97 (4) mukaisesti lupa Coriandrum sativum -kasvista saatavan korianterin siemenöljyn saattamiseksi markkinoille elintarvikkeiden uutena ainesosana ravintolisissä käytettäväksi.

                     (5)

                     Yritys Ovalie Innovation, jäljempänä ’hakija’, teki 17 päivänä toukokuuta 2018 komissiolle asetuksen (EU) 2015/2283 10 artiklan 1 kohdassa tarkoitetun hakemuksen Coriandrum sativum -kasvista saatavaa korianterin siemenöljyä koskevien eritelmien muuttamisesta. Hakija pyysi alentamaan pienempää saippuoitumislukua nykyisestä luvusta, joka on 186 mg KOH/g lukuun 179 mg KOH/g.

                     (6)

                     Hakija perustelee pyyntöään osoittamalla, että muutos on tarpeen saippuoitumislukujen vaihtelun huomioon ottamiseksi korianterin siemenöljyn tuotantoprosessissa, kun sitä jalostetaan ravintolisissä käytettäväksi.

                     (7)

                     Komissio katsoo, että Euroopan elintarviketurvallisuusviranomaisen ei ole tarpeen tehdä asetuksen (EU) 2015/2283 10 artiklan 3 kohdassa tarkoitettua kyseisen hakemuksen turvallisuusarviointia, koska korianterin siemenöljyn saippuoitumislukua ehdotetaan alennettavaksi vain vähän ja samaan aikaan uuselintarvikkeen turvallisuuden kannalta olennaiseksi katsottava saippuoitumattoman aineksen lisääntyminen pysyy sallituissa rajoissa.

                     (8)

                        Coriandrum sativum -kasvista saatavan korianterin siemenöljyn saippuoitumislukuihin ehdotettu muutos ei vaikuta sille myönnetyn hyväksynnän perusteena oleviin turvallisuusnäkökohtiin. Sen vuoksi on aiheellista muuttaa uuselintarvikkeen ”Coriandrum sativum -kasvista saatava korianterin siemenöljy” saippuoitumislukua ehdotetulle tasolle.

                     (9)

                     Hakemuksessa annetut tiedot antavat riittävät perusteet vahvistaa, että ehdotetut muutokset uuselintarvikkeen ”Coriandrum sativum -kasvista saatava korianterin siemenöljy” eritelmään ovat asetuksen (EU) 2015/2283 12 artiklan mukaisia.

                     (10)

                     Täytäntöönpanoasetuksen (EU) 2017/2470 liitettä olisi sen vuoksi muutettava vastaavasti.

                     (11)

                     Tässä asetuksessa säädetyt toimenpiteet ovat pysyvän kasvi-, eläin-, elintarvike- ja rehukomitean lausunnon mukaiset,

               ON HYVÄKSYNYT TÄMÄN ASETUKSEN:

            1 artikla
            Muutetaan asetuksen (EU) 2015/2283 6 artiklassa säädetyssä hyväksyttyjen uuselintarvikkeiden luettelossa ja täytäntöönpanoasetuksessa (EU) 2017/2470 oleva ”Coriandrum sativum -kasvista saatavaa korianterin siemenöljyä” koskeva kohta tämän asetuksen liitteessä esitetyllä tavalla.

            2 artikla
            Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.

            Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
            Tehty Brysselissä 20 päivänä maaliskuuta 2019.

                  Komission puolesta

                  Puheenjohtaja

               Jean-Claude JUNCKER

            (1)  EUVL L 327, 11.12.2015, s. 1.

            (2)  Komission täytäntöönpanoasetus (EU) 2017/2470, annettu 20 päivänä joulukuuta 2017, unionin uuselintarvikeluettelon laatimisesta uuselintarvikkeista annetun Euroopan parlamentin ja neuvoston asetuksen (EU) 2015/2283 mukaisesti (EUVL L 351, 30.12.2017, s. 72).

            (3)  Komission täytäntöönpanopäätös 2014/155/EU, annettu 19 päivänä maaliskuuta 2014, luvan antamisesta korianterin siemenöljyn saattamiseksi markkinoille elintarvikkeiden uutena ainesosana Euroopan parlamentin ja neuvoston asetuksen (EY) N:o 258/97 mukaisesti (EUVL L 85, 21.3.2014, s. 13).

            (4)  Euroopan parlamentin ja neuvoston asetus (EY) N:o 258/97, annettu 27 päivänä tammikuuta 1997, uuselintarvikkeista ja elintarvikkeiden uusista ainesosista (EYVL L 43, 14.2.1997, s. 1).

            LIITE
            Korvataan täytäntöönpanoasetuksen (EU) 2017/2470 liitteen taulukossa 2 (Eritelmät) oleva kohta ”Coriandrum sativum -kasvista saatava korianterin siemenöljy” seuraavasti:

                           Hyväksytty uuselintarvike

                           Eritelmät

                           ”
                                 Coriandrum sativum -kasvista saatava korianterin siemenöljy

                              Kuvaus/Määritelmä:

                           Korianterin siemenöljy on rasvahappojen glyseridejä sisältävä öljy, jota tuotetaan korianterikasvin Coriandrum sativum L siemenistä.
                           Kellertävä väri, mieto maku
                           CAS-numero: 8008-52-4
                           Rasvahappojen koostumus:

                                       Palmitiinihappoa (C16:0): 2–5 %

                                       Steariinihappoa (C18:0): < 1,5 %

                                       Petroseliinihappoa (cis-C18:1(n-12)): 60–75 %

                                       Öljyhappoa (cis-C18:1(n-9)): 8–15 %

                                       Linolihappoa (C18:2): 12–19 %

                                       α-Linoleenihappoa (C18:3): < 1,0 %

                                       Transrasvahappoja: ≤ 1,0 %

                              Puhtaus:

                           Taitekerroin (20 °C): 1,466–1,474
                           Happoarvo: ≤ 2,5 mg KOH/g
                           Peroksidiluku (PV): ≤ 5,0 mekv/kg
                           Jodiluku: 88–110 yksikköä
                           Saippuoitumisluku: 179–200 mg KOH/g
                           Saippuoitumaton aines: ≤ 15 g/kg”